1. melléklet a 12/2014. (XI.4.) önkormányzati rendelethez

1. Pénzügyi és Gazdasági Bizottság feladatai:

1.1 
Véleményezi a feladatkörét érintő önkormányzati rendelet-tervezeteket.
1.2.

Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előerjesztésben szereplő szabályozási javaslat a bizottság hatáskörét, feladatkörét érinti. 

1.3.
Véleményezi a Hivatal költségvetéséről, zárszámadásáról szóló előterjesztéseket, az Önkormányzat költségvetési, zárszámadási rendelet-tervezeteit és a költségvetés végrehajtásáról szóló beszámoló tervezetét. A helyi adókra vonatkozó rendeleteket.
1.4.
Véleményezi a nagyobb gazdasági teljesítőképességű, lakosságszámú önkormányzat számára előírt kötelező feladat- és hatáskör ellátásának vállalására vonatkozó döntési javaslatot. 
1.5.
Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, - csökkenés) alakulását, értékeli az azt előidéző okokat. Javaslatot tesz szükség szerint az Önkormányzat éves költségvetési rendeletének évközi módosítására.

1.6.
Megvitatja és véleményezi azon előterjesztéseket, amelyek a költségvetést érintik. 

1.7.
Véleményezi a Gazdasági Programot. 

1.8.
Véleményezi a vagyonkezeléssel és gazdálkodással kapcsolatos képviselő-testületi előterjesztéseket. 

1.9.
Részt vesz a Vagyongazdálkodási Terv előkészítésében.

1.10.
Megtárgyalja és véleményezi  Önkormányzat irányítása alatt álló közfeladatot, közszolgáltatást ellátó költségvetési szervek tekintetében a létesítéssel, átalakítással, megszüntetéssel, átvétellel és ellátottsággal kapcsolatos javaslatokat, véleményezi az intézményvezetői álláshely betöltésére irányuló pályázat kiírásának feltételeit.
1.11.
Véleményezi a Képviselő-testület elé kerülő – más bizottság által benyújtott előterjesztés – az adott bizottság szakterületét érintő részét.

 1.12.

Értékeli a polgármester munkáját és javaslatot tesz jutalmazására, évente legfeljebb 6 havi illetménye mértékéig. 
2. Ügyrendi Bizottság feladatai:

2.1.
Véleményezi a Képviselő-testület rendeleteinek tervezetét, ügykörébe tartozó előterjesztéseket. 

2.2.
Lefolytatja a képviselő, illetve a polgármester, valamint az alpolgármesterek vagyonnyilatkozatának ellenőrzésével, illetve összeférhetetlenségének kivizsgálásával kapcsolatos eljárást, és annak eredményéről tájékoztatja a Képviselő-testületet. Ellátja Magyarország helyi önkormányzatairól szóló törvény szerint a méltatlanság megállapításával kapcsolatos bizottsági feladatokat.  

2.3.
Ellátja a titkos szavazás lebonyolítását, szavazatszámlálás feladatait. 

2.4. 
Véleményezi a képviselő-testület személyi jellegű választási és kinevezési, alapvető munkáltatói jogkörbe tartozó döntéseit.

2.5.
Megtárgyalja és véleményezi  Önkormányzat irányítása alatt álló közfeladatot, közszolgáltatást ellátó költségvetési szervek tekintetében a létesítéssel, átalakítással, megszüntetéssel, átvétellel és ellátottsággal kapcsolatos javaslatokat, véleményezi az intézményvezetői álláshely betöltésére irányuló pályázat kiírásának feltételeit.
2.6.

Megtárgyalja az önkormányzati elismerések adományozására tett javaslatokat.

2.7.
Véleményezi más önkormányzatokkal való együttműködésre, önkormányzati társulás létrehozására, társuláshoz, érdekképviseleti szervezethez való csatlakozásra vonatkozó előterjesztéseket. 

2.8.
Véleményezi a kialakított közterület elnevezésével és a közterületek jegyzékében szereplő elnevezés megváltoztatásával kapcsolatos javaslatot.
2.9.
Véleményezi a Képviselő-testület elé kerülő – más bizottság által benyújtott előterjesztés – az adott bizottság szakterületét érintő részét.

� Módosította 9/2015. (VI.26.) önkormányzati rendelet 3.§ (1) bekezdése. 


     Hatályos 2015. július 1. 


� Módosította 9/2015. (VI.26.) önkormányzati rendelet 3.§ (2) bekezdése. 


    Hatályos 2015. július 1.


� Módosította a 15/2016. (IV.4.) önkormányzati rendelet 4.§-a.  Hatályos 2016. július 5. 














